- Denis Drăguş, aproape de transferul carierei
- Un club din Bundesliga e pe urmele lui
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Denis Drăguş este aproape de transferul carierei! Atacantul celor de la Gaziantep a fost decisiv în victoria cu 2-0 cu Besiktas în care a marcat un gol. Internaţionalul român are şanse mici să continue în Turcia, deoarece mai multe cluburi importante din Europa sunt pe urmele sale.
Dezvăluirea a fost făcută chiar de Marius Şumudică, fostul antrenor al lui Gaziantep. Şumudică se laudă pentru faptul a reuşit să îi găsească postul lui Drăguş şi a dezvăluit că Hoffenheim îl doreşte foarte mult.
Denis Drăguş, aproape de transferul carierei! Un club din Bundesliga e pe urmele lui
Formaţia din Bundesliga are concurenţă, deoarece Hoffenheim nu este singura echipă care îl doreşte pe Drăguş. Şumudică a dezvăluit că sunt şi câteva echipe din a doua parte a clasamentului din Premier League s-au interesat de internaţionalul român:
"A fost mai devreme o imagine cu Drăguș și încă o dată mă felicit că i-am găsit postul și că l-am pus atacant central.
Eu știu de Hoffenheim că îl dorește foarte mult, știu că există și echipe din Premier League, din a două jumătate a clasamentului care au luat legătură pentru transfer.
Face un sezon extraordinar și din câte știu și echipele mari din Turcia își doresc să îl cumpere. Cu siguranță nu va mai rămâne la Gaziantep și în vara va pleca. Sper să facă un european bun, care să îl ajute", a declarat Marius Şumudică, la digisport.ro.
Denis Drăguş a ajuns la Gaziantep vara trecută, sub formă de împrumut de la Standard Liege. În 27 de meciuri disputate în Turcia în toate competiţiile, Drăguş a marcat 12 goluri. Potrivit transfermarkt.com, el este cotat la 2 milioane de euro.
Reacţia lui Denis Drăguş, după golul uriaş marcat în Gaziantep – Besiktas 2-0
Reacţia lui Denis Drăguş, după golul uriaş marcat în Gaziantep – Beşiktaş 2-0. La primul meci după plecarea lui Marius Şumudică, Gaziatep s-a dezlănţuit şi a învins Beşiktaş cu scorul de 2-0. Deian Sorescu şi Denis Drăguş au marcat golurile victoriei.
La finalul partidei, Denis Dărguş a avut un discurs euforic. Drăguş a ajuns la 11 goluri marcate pentru Gaziantep în acest sezon al campionatului.
"Sunt foarte fericit pentru această victorie. A fost, de asemenea, un început bun pentru noul nostru antrenor. Suntem pe drumul cel bun ca echipă. A fost o seară bună pentru oraș, pentru președintele nostru și pentru toți", a spus Denis Drăguş, conform fanatik.tr, după Gaziantep – Besiktas 2-0.